ભારતીય જનતા પાર્ટી તરફથી ચૂંટણી પંચને એક મેમોરેન્ડમ મોકલવામાં આવ્યું છે, જેમાં અનેક માંગો કરવામાં આવી છે. આમાં સૌથી મહત્વની માંગણી છે, આગામી વિધાનસભાની ચૂંટણીની તારીખ અંગે. ભાજપ દ્વારા 14 ડિસેમ્બરથી 14 જાન્યુઆરી દરમિયાન ચૂંટણી યોજવાની માંગણી કરવામાં આવી છે, કારણ કે આ દરમિયાન કમૂરતાને કારણે હિંદુ લગ્નો નથી થતા. ભાજપ તરફથી કહેવામાં આવ્યું છે કે, આ એક મહિનાના સમયગાળા દરમિયાન હિંદુઓમાં કોઇ ઉત્સવ હોતો નથી. સાથે જ રાજકીય પક્ષોના અસ્થાયી પ્રચાર કાર્યાલયો અને પોલિંગ સ્ટેશન વચ્ચેનું અંતર ઓછું કરવાની પણ માંગ કરવામાં આવી છે.